Peter Brown (musikkindustri)

Peter Brown er en engelsk forretningsmann bosatt i USA. Han er kjent for sitt tette samarbeid med Brian Epstein og The Beatles. 

 Liv og karriere 
Lite er kjent om Browns bakgrunn, inkludert fødseldato og -år. Ifølge Philip Norman ble Brown utstøtt fra sin katolske familie i Bebington i Wirral.Side 125, Philip Norman: Shout! The True Story of the Beatles, Pan Books, London 2003 Dette kan ha vært på grunn av Browns homoseksualitet.

Brown jobbet i platebutikken til kjøpesenteret Lewis's, men ble oppdaget av Brian Epstein, som nylig hadde tatt over NEMS' andre butikk i Liverpool. Epstein lot seg imponere av Brown, og ga ham et tilbud om å jobbe for NEMS.Peter Brown – Beatles Bible Ettersom The Beatles ble større, fikk Brown stadig flere oppgaver, og han ble etter hvert del av Beatles' administrasjon. Brown var også med på The Beatles tur til Rishikesh i India.The Beatles at Rishikesh – Project Gutenberg

Brown fikk flere roller, og var blant annet aktiv i Apple Corps som styreleder. Han var en personlig venn av flere i The Beatles, og var ved både Paul McCartneys bryllup – etter å ha introdusert Linda og Paul McCartney til hverandre, som vitne, og John Lennons som forlover.Peter Brown's Beatles Book: Sex, Drugs and Rock & Roll – Rolling Stone, 12. mai 1983, hentet 23. januar 2017 Han blir nevnt i sangen «The Ballad of John and Yoko»: «Peter Brown called to say 'You can make it OK, you can get married in Gibraltar near Spain».

Brown valgte å gi ut boken «The Love You Make: An Insider's Story of The Beatles» i 1983. Her ble flere skandaler tatt opp, som at Brian Epstein hadde seksuell omgang med John Lennon, at George Harrison forførte Ringo Starrs første kone Maureen, at McCartney hadde en voksen uekte sønn og at John var en tung bruker av rusmidler, som gikk gjennom heroinavhengighet med Yoko Ono. Dette falt særlig Linda McCartney tungt for brystet, og hun og Paul leste aldri boken, men brant den og brøt kontakt med Brown.

 Referanser 

 Eksterne lenker 


Kategori:The Beatles